Ahmed Bader Magour

Ahmed Bader Magour (s. 3. maaliskuuta 1996) on qatarilainen keihäänheittäjä. Hänen ennätyksensä on Turussa 13. kesäkuuta 2017 heitetty 85,23 metriä. Tulos on myös Qatarin ennätys.

Magour on syntyjään egyptiläinen. Hän sai Qatarin edustusoikeuden huhtikuussa 2016. Magouria valmentaa Esa Utriainen.

Vuoden 2016 kesäolympialaisissa Ahmed Bader Magour karsiutui keihäsfinaalista heitettyään karsinnassa tuloksen 77,19 metriä. Vuoden 2017 Islamic Solidarity Games -kilpailuissa Bakussa hän voitti keihäänheitossa kultamitalin tuloksella 83,45 metriä. Saman vuoden Aasian-mestaruuskilpailuissa Bhubaneswarissa hän sai hopeaa tuloksella 83,70. Lontoon MM-kilpailuissa hän oli kymmenes tuloksella 81,77.

Lähteet 

Egyptiläiset keihäänheittäjät
Qatarilaiset yleisurheilijat
Vuonna 1996 syntyneet
Elävät henkilöt